Levrange

Levrànge, (nòm uficiàl en italià: Levrange) l'è 'na frasiù del cümü de Pèrtega Bàsa en Val Sàbia, pruvìncia de Brèsa. La se tróa a 600 méter sura 'l leèl del mar e la g'ha presapóch 180 abitàncc.

El g'ha fat cümü de per sò cönt 'nfìna al 1928 quan che 'ndèl quàder de 'na reorganizasiù generàl de le autonomìe locài, l'è stàt tacàt ensèma a Aenù e Ù per furmà el cümü nöf de Pèrtega Bàsa.

Ai 8 de dezèmber del 1959 l'abitàt l'è stat travulgìt de 'na fràna e 'n conseguènsa de chèsto el g'ha duzìt véser abandunàt e rifàt sö de nöf endèn pòst piö sigür mìa tat delóns.

La fà paròchia de per sò cönt e la sò céza parochiàla l'è dedicàda a San Martì.

 Colegamèncc estèrni 
 Bresciaoggi -Levrange, memorie di un dramma

 Riferimèncc 

Categoria:Val Sabia
Categoria:Frazzion di comun de la Provincia de Bressa